ప్రత్యక్ష కార్యాచరణ దినం
ప్రత్యక్ష కార్యాచరణ దినం లేదా డైరెక్ట్ యాక్షన్ డే (16 ఆగస్టు 1946), గ్రేట్ కలకత్తా కిల్లింగ్స్ అన్న మరోపేరుతోనూ ప్రసిద్ధమైన రోజున బ్రిటీష్ ఇండియాలోని బెంగాల్ ప్రావిన్సుకు చెందిన కలకత్తా నగరంలోని హిందూ, ముస్లిముల మధ్య విస్తృతంగా దాడులు, దోపిడీలు, నరమేధం చోటుచేసుకున్నాయి. పొడవైన కత్తుల వారం ("ద వీక్ ఆఫ్ లాంగ్ నైవ్స్")గా పేరుపొందిన రక్తసిక్తమైన వారానికి ఇదే ప్రారంభదినంగా నిలిచింది. బ్రిటీష్ వారు దేశాన్ని సమైక్యంగానే వదిలివెళ్ళిపోతే హిందూ ఆధిక్యత వల్ల తాము నష్టపోవాల్సి వస్తుందంటూ బ్రిటీష్ వారికీ, కాంగ్రెస్ పార్టీ నాయకులకూ ముస్లింల భావాల బలాన్ని ప్రదర్శించడానికి ముస్లిం లీగ్ కౌన్సిల్ ప్రత్యక్ష కార్యాచరణను ప్రకటించింది. దీని ఫలిగతంగా బ్రిటీష్ ఇండియాలో అంతకుముందు ఎప్పుడూ చూడని దారుణమైన మతకల్లోలాలను దేశం చూసింది.
ఎంప్లాయీస్ ప్రావిడెంట్ ఫండ్ ఆర్గనైజేషన్ ఆఫ్ ఇండియా
ఎంప్లాయీస్ ప్రావిడెంట్ ఫండ్స్ అండ్ మిస్లేనియస్ ప్రొవిజెన్స్ చట్టం, 1952 4 మార్చి 1952న అమలులోకి వచ్చింది. ఈ సంస్థను భారతదేశ ప్రభుత్వం, ప్రాంతీయ ప్రభుత్వాలు, సంస్థ అధికారులు మరియు ఉద్యోగుల నుండి ప్రతినిధులను కలిగి ఉండే ఒక సెంట్రల్ బోర్డ్ ఆఫ్ ట్రస్టీస్ నిర్వహిస్తుంది. ఈ మండలికి భారతదేశ కేంద్ర కార్మిక శాఖా మంత్రి అధ్యక్షుడిగా వ్యవహరిస్తారు. EPFO యొక్క ప్రధాన నిర్వహణాధికారి, కేంద్ర భవిష్య నిధి ఉన్నతాధికారి మంత్రిత్వ శాఖలోని ఒక శాశ్వత కార్యదర్శి ద్వారా కేంద్ర కార్మిక శాఖా మంత్రికి నివేదిస్తాడు. సంస్థ యొక్క ప్రధాన కార్యాలయం న్యూఢిల్లీలో ఉంది. .